gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl de es gl gl gl en es gl gl gl gl gl gl gl vi gl gl vi gl gl vi gl it vi gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación acometerá obras de mellora da estrada DP-1107 de Boiro a Cabo de Cruz, que incluirán a execución dun carril bici
vias-e-obras 13 de Marzo de 2021
O alcalde José Ramón Romero demandou á Deputación a mellora dunha vía "fundamental para Boiro, xa que une os dous principais núcleos de poboación do municipio"
González Formoso destaca a aposta da Deputación por mellorar a seguridade da rede provincial de estradas e por "un novo de modelo de mobilidade sostible"
A Deputación inviste 9 millóns de euros na construción de 130 novos quilómetros de carril bici en 19 concellos coruñeses
A Deputación da Coruña levará a cabo obras de mellora da seguridade viaria na estrada DP-1107 que vai de Boiro a Cabo de Cruz. A actuación incluirá o pavimentado dos catro quilómetros comprendidos entre a Avenida da Constitución e o núcleo de Cabo de Cruz, así como a execución dun carril bici por unha das marxes.
Así llo confirmou o presidente da Deputación, Valentín González Formoso, ao alcalde de Boiro, José Ramón Romero, durante a visita que esta semana realizou ao municipio.
O presidente da Deputación, o alcalde de Boiro e o concelleiro de Obras, Luís Ruíz, mantiveron unha reunión de traballo na Casa do Concello na que o goberno municipal trasladou ao presidente provincial as principais necesidades de Boiro en materia de infraestruturas, entre elas a de mellorar a seguridade, tanto para os vehículos coma para os peóns, da estrada DP 1107, que conecta Boiro e Cabo de Cruz.
"A mellora desta vía é fundamental, xa que une os dous núcleos de poboación mais grandes do municipio. Coa execución do carril bici nos catro quilómetros vanse mellorar tamén as conexións peonís e aumentar os quilómetros de carril bici dispoñibles no municipio", afirmou o alcalde, José Ramón Romero.
Pola súa banda, Valentín González Formoso destacou que o proxecto, que será financiado a través do Plan de Conservación de Estradas, suporá un investimento aproximado de 450.000 euros "para unha das principais vías de comunicación de Boiro" e apuntou que, ademais de renovar completamente a pavimentación entre os PK 0+000 e 4+000, as obras incluirán a construción dun carril bici nunha das marxes .
"Os carrís bici e sendas ciclables están habitualmente nas cidades e na súa contorna máis próxima. Na Deputación queremos estendelo tamén a outros municipios, onde funcionarán como un elemento de vertebración do territorio de dinamización turística", afirmou González Formoso, que apuntou que "a aposta pola mobilidade sostible" da Deputación supón un importante investimento de máis de 9 millóns de euros, o que nos está permitindo crear 130 novos quilómetros de vías ciclistas en 19 concellos da provincia" con proxectos singulares coma a Rede Ciclista Metropolitana da Coruña; a creación da primeira Vía Verde da provincia, que conectará Santiago e Cerceda ou a construción de sendas ciclables en 11 faros da zona das comarcas de Ferrolterra-Ortegal, Costa da Morte e ría de Muros.
Os traballos na DP-1107 contemplan a limpeza de beiravías e fresado dos tramos que non é posible elevar mais a rasante da estrada actual, así como a eliminación dos saíntes das beirarrúas para acondicionar o espazo e mellorar a accesibilidade. Despois executarase o pavimentado con capa de mestura bituminosa para logo poder executar o carril bici. As obras van incluír tamén a demolición dos pasos peonís sobreelevados existentes para logo executar redutores de velocidade a base tamén de mestura bituminosa.
O proxecto incluirá o repintado das marcas viarias e instalación de nova sinalización vertical, así como a dotación de material e sinalización do carril bici que se estenderá ao longo dos catro quilómetros do vial.
Certame de arte "Isaac Díaz Pardo"
Liña 1 PEL Concellos
Libro en PDF e documentos complementarios
A Deputación aprobará un investimento de 647.000 euros para a mellora da…
A Deputación comezará este verán as novas obras de ampliación da estrada…
A Deputación acometerá obras de mellora da estrada DP-1107 de Boiro a Cabo de…
A Deputación da Coruña comeza coa fase de redacción do proxecto da senda…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web